ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
ՈՐՈՇՈՒՄ

___ մայիսի  2017 թվականի N____-Ն
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՀՈՒՆՎԱՐԻ 22-Ի N 130-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ԽՄԵԼՈՒ ՋՈՒՐԸ ՈՌՈԳՄԱՆ ՆՊԱՏԱԿՈՎ ՕԳՏԱԳՈՐԾՄԱՆ ԿԱՐԳԱՎՈՐՄԱՆ, ԽՄԵԼՈՒ  ՋՐԻ ՄԱՏԱԿԱՐԱՐՄԱՆ ՀԱՄԱԿԱՐԳԵՐԻՑ ԽՄԵԼՈՒ ՋՐԻ ԱՊՕՐԻՆԻ ՍՊԱՌՈՒՄԸ ԵՎ ՋՐԱՀԵՌԱՑՄԱՆ (ԿԵՂՏԱՋՐԵՐԻ ՄԱՔՐՄԱՆ) ՀԱՄԱԿԱՐԳԵՐԻ ԱՊՕՐԻՆԻ ՕԳՏԱԳՈՐԾՈՒՄՆ ԱՐՁԱՆԱԳՐԵԼՈՒ ՄԱՍԻՆ
Հիմք ընդունելով <<Իրավական ակտերի մասին>> Հայաստանի Հանրապետության օրենքի 14-րդ հոդվածի 3-րդ մասը` Հայաստանի Հանրապետության կառավարությունը որոշում է.
1. Ուժը կորցրած ճանաչել Հայաստանի Հանրապետության կառավարության 2004 թվականի հունվարի 22-ի <<Խմելու ջրի մատակարարման և ջրահեռացման կանոնների, ջրամատակարարման և ջրահեռացման պայմանագրերի օրինական ձևերի, ջրամատակարարման և ջրահեռացման համակարգերին միացման տեխնիկական պայմանների սահմանման կարգը հաստատելու և Հայաստանի Հանրապետության կառավարությունը 1999 թվականի մարտի 13-ի N 149 որոշումն ուժը կորցրած ճանաչելու մասին>> N 130-Ն որոշումը: 
2. Խմելու ջուրը որոգման համար օգտագործման կարգավորման նպատակով սահմանել, որ`

1) բնակավայրերում և բնակավայրերի առանձին թաղամասերում, որտեղ չկան մակերևութային անհրաժեշտ ջրային աղբյուրներ և ոռոգման համակարգ, բայց կան խմելու ջրի բավարար պաշարներ և տեխնիկական հնարավորություններ, խմելու ջուրը կարող է պայմանագրային  հիմունքներով տրամադրվել (բացի մեխանիկական եղանակով տրված ջրի) ոռոգման նպատակով` բացառապես բնակիչ բաժանորդներին: 
2) խմելու ջուրը ոռոգման նպատակով օգտագործելու համար, բաժանորդը, որն ունի առևտրային հաշվառքի սարք, դիմում է խմելու ջրի մատակարարման և ջրահեռացման (կեղտաջրերի մաքրման) ծառայությունների մատուցման լիցենզիա ունեցող անձի (այսուհետ` Լիցենզավորված անձ) համապատասխան ստորաբաժանում և վերջինիս հետ կնքում է խմելու ջուրը ոռոգման նպատակով օգտագործման պայմանագիր (այսուհետ` Օրինակելի պայմանագիր), համաձայն հավելվածի, 

3) սույն կետի 2)-րդ ենթակետում նշված դեպքերում, տնամերձ հողամասերը (այգիները) և այլ հողամասերը խմելու ջրով ոռոգելու դեպքում հաշվարկվում է հողամասի (այգու) ոռոգման ջրի վճար` Հայաստանի Հանրապետության կառավարության կողմից ոռոգման ջրի համար սահմանված սակագնով, հաշվի առնելով տվյալ տարածքում գործող ոռոգման նորմերը` ըստ ոռոգման ռեժիմի, հողամասի չափի և մշակվող մշակաբույսերի տեսակի: Սույն կետում նշված կարգի համաձայն հաշվարկվում է ոռոգման համար պահանջվող ամսական ջրի սահմանաքանակը, որն  ամրագրվում է Օրինակելի պայմանագրի 7-րդ ենթակետում,
4) ամբողջ սպառված ջրաքանակը հաշվարկվում է առևտրային հաշվառքի սարքի փաստացի ցուցմունքին համապատասխան և Օրինակելի պայմանագրի 7-րդ կետով սահմանված ժամանակահատվածի համար բաժանվում է երկու մասի`  օգտագործված խմելու ջրի մասով վերահաշվարկը կատարվում է Հայաստանի Հանրապետության հանրային ծառայությունները կարգավորող հանձնաժողովի կողմից հաստատված խմելու ջրի մատակարարման և ջրահեռացման (կեղտաջրերի մաքրման) ծառայությունների մատուցման կանոնների, իսկ ոռոգման նպատակով օգտագործված ջրի դեպքում` կողմերի միջև կնքված պայմանագրի համաձայն` հետևյալ կարգով.
ա. բաժանորդի կողմից ապառված խմելու ջրի քանակը հաշվարկվում է համաձայն Օրինակելի պայմանագրի 2.4 կետի 7)-րդ ենթակետի, բայց ոչ ավել, քան առևտրային հաշվառքի սարքով հաշվառված քանակը,
բ. բաժանորդի կողմից ոռոգման նպատակով օգտագործված ջրի քանակը հաշվարկվում է առևտրային հաշվառքի սարքով հաշվառված քանակի և սույն ենթակետի <<ա.>> պարբերությամբ սահմանված կարգով հաշվարկված խմելու ջրի քանակի տարբերությամբ, բայց ոչ ավել, քան Օրինակելի պայմանագրի 7-րդ կետով ամրագրված սահմանաքանակը,

 գ. սույն ենթակետի <<բ.>> պարբերությամբ սահմանված կարգով հաշվարկված ոռոգման նպատակով օգտագործված ջրի քանակը Օրինակելի պայմանագրի 7-րդ կետով ամրագրված սահմանաքանակից գերազանցելու դեպքում գերազանցող մասը (քանակը) համարվում է որպես բաժանորդի կողմից սպառված խմելու ջրաքանակ,
5) վճարման ենթակա գումարը (մաատուցված ծառայոության արժեքը) հաշվարկվում է համապատասխանաբար, խմելու ջրի մասով` համաձայն Հայաստանի Հանրապետության հանրային ծառայությունները կարգավորվող հանձնաժողովի կողմից սահմանված խմելու ջրի  մատակարարման և ջրահեռացման (կեղտաջրերի մաքրման) ծառայությունների մատուցման կանոնների և  սակագների, իսկ ոռոգման նպատակով օգտագործված ջրի մասով` համաձայն Հայաստանի Հանրապետության կառավարության կողմից ոռոգման ջրի համար սահմանված սակագների և  կողմերի միչև կնքված Օրինակելի պայմանագրի, 
6) Լիցենզավորված անձը պարտավոր է սույն որոշման համապատասխան խմելու ջուրը ոռոգման և խմելու համար մատուցված ծառայությունների մասով վարել առանձնացված հաշվառում: 
3. խմելու ջրի մատակարարման համակարգերից խմելու ջրի ապօրինի սպառումը և ջրահեռացման (կեղտաջրերի մաքրման) համակարգերի ապօրինի օգտագործումն արձանագրելու նպատակով սահմանել, որ`
1) ապօրինի սպառումը` առանց Լիցենզավորված անձի կողմից համապատասխան տեխնիկական պայմանների տրամադրման ջրամատակարարման և/կամ ջրահեռացման (կեղտաջրերի մաքրման) համակարգերին ինքնակամ միացումն է, ինչպես նաև առանց խմելու ջրի մատակարարման և/կամ ջրահեռացման (կեղտաջրերի մաքրման) ծառայությունների մատուցման պայմանագրի` խմելու ջրի մատակարարման և/կամ ջրահեռացման (կեղտաջրերի մաքրման) ծառայություններից  օգտվելն է, բացառությամբ Հայաստանի Հանրապետության հանրային ծառայությունները կարգավորող հանձնաժողովի կողմից սահմանված խմելու ջրի մատակարարման և ջրահեռացման (կեղտաջրերի մաքրման) ծառայությունների մատուցման կանոններով նախատեսված, ինչպես նաև անցումային ժամանակաշրջանում խմելու ջրի մատակարարման և ջրահեռացման (կեղտաջրերի մաքրման) ծառայությունների մատուցման պայմանագրերի կնքման դեպքերի,
2) ջրամատակարարման և(կամ) ջրահեռացման (կեղտաջրերի մաքրման) համակարգերից կատարված ապօրինի սպառումը արձանագրվում է Լիցենզավորված անձի և ապօրինություն կատարած անձի ներկայությամբ: Փաստի վերաբերյալ կազմվում է արձանագրություն` երկու օրինակից` մեկական, յուրաքանչյուր կողմի համար, որոնք ստորագրվում են Լիցենզավորված անձի և ապօրինություն կատարած անձի կողմից: Ապօրինություն կատարած անձի կողմից արձանագրությունը ստորագրելուց հրաժարվելու, կամ արձանագրության որևէ դրույթին չհամաձայնելու դեպքում այդ մասին Լիցենզավորված անձը արձանագրությունում կատարում է համապատասխան նշում` նկարագրելով պատճառները: Հայտնաբերված ապօրինի միացումը ենթակա է անջատման (ջրազրկման, խցափակման)`  ապօրինի միացում կատարած անձի հաշվին:
Ապօրինություն կատարած անձի չներկայանալու կամ նրա անհայտ լինելու դեպքում լիցենզավորված անձը կազմում է միակողմանի արձանագրություն,
3) ապօրինի սպառման հայտնաբերման դեպքում Լիցենզավորված անձը ապօրինի միացմամբ օգտագործված խմելու ջրի և հեռացված (մաքրված) կեղտաջրերի օրական ջրաքանակները հաշվարկվում են խմելու ջրի խողովակի ներանցման թողունակությամբ` ջրի շարժման 1,5 մ/վրկ արագությամբ, ջրամատակարարման հրապարակված համապատասխան տևողությամբ և կատարված միացման ժամանակահատվածով, սակայն ոչ ավել քան սույն կետի 4)-րդ ենթակետում նշված ծավալների, եթե ապօրինություն կատարած անձը չունի այլ հիմնավորումներ: Ապօրինի սպառմամբ իրականացված ջրահեռացման (կեղտաջրերի մաքրման) քանակը հաշվարկվում է ելնելով տվյալ տարածքի ջրամատակարարման նպատակով (նաև Լիցենզավորված անձի կողմից չսպասարկվող համակարգի) տեղադրված առևտրային հաշվառքի սարքի գրանցած օգտագործված ջրաքանակից, իսկ դրա բացակայության դեպքում` սույն կետում նշված պայմաններով, 

4) այն դեպքում, երբ հնարավոր չէ որոշել և ամրագրել ապօրինի սպառմամբ իրականացված խմելու ջրի մատակարարման և/կամ ջրահեռացման (կեղտաջրերի մաքրման) ժամանակահատվածը, ապա ապօրինի սպառման տևողության հաշվարկային մեծությունը ընդունվում է`

ա. բազմաբնակարան շենքի բնակչի (ֆիզիկական անձի) դեպքում` սույն կետի 3)-րդ ենթակետում հաշվարկված ծավալի տասնհինգապատիկով, իսկ ապօրինի սպառման հայտնաբերման օրվանից երկու տարվա ընթացքում միևնույն անձի մոտ կրկին  ապօրինի սպառում հայտնաբերելու դեպքում` երեսնապատիկով,

բ. ոչ բազմաբնակարան շենքի բնակչի (ֆիզիկական անձի) դեպքում` սույն կետի 3)-րդ ենթակետում հաշվարկված ծավալի  երեսնապատիկով,  իսկ ապօրինի սպառման հայտնաբերման օրվանից երկու տարվա ընթացքում միևնույն անձի մոտ կրկին  ապօրինի սպառում հայտնաբերելու դեպքում`վաթսունապատիկով,

գ. ոչ բնակչի (իրավաբանական անձի կամ իրավաբանական անձի կարգավիճակ չունեցող կազմակերպության կամ անհատ ձեռնակատիրոջ) դեպքում` սույն կետի 3)-րդ ենթակետում հաշվարկված ծավալի իննսունապատիկով, իսկ ապօրինի սպառման հայտնաբերման օրվանից երկու տարվա ընթացքում միևնույն անձի մոտ կրկին  ապօրինի սպառում հայտնաբերելու դեպքում`  հարյուր ութսունապատիկով,
5) ապօրինի սպառում իրականացրած անձի կողմից համապատասխան հիմնավոր փաստաթղթերի ներկայացման դեպքում, որոնցով հաստատվում է այդ տարածքի  նկատմամբ նրա սեփականության կամ այլ իրավական հիմքով օգտագործման իրավունքի առավել նվազ ժամանակահատված, ապա 4-րդ կետի <<ա.>>, <<բ.>>, <<գ.>> պարբերություններով նախատեսված հաշվարկված ծավալների բազմապատիկներն ընդունվում են հավասար  այդ ժամանակահատվածին,
6) օգտագործված խմելու ջրի և/կամ հեռացված կեղտաջրի (մաքրված)  քանակների դիմաց վճարման ենթակա գումարները հաշվարկվում են հիմք ընդունելով Օրինակելի պայմանագրի 6.1 կետի 2)-րդ ենթակետով կազմված արձանագրությունը` Հայաստանի Հանրապետության հանրային ծառայությունները կարգավորող հանձնաժողովի կողմից սահմանված սակագներով և վճարվում է Լիցենզավորված անձին, որպես սպառված ջրի դիմաց վճար:
4. Սույն որոշումն  ուժի մեջ է մտնում պաշտոնական հրապարակման օրվան հաջորդող 10-րդ օրը: 
Հավելված
Հայաստանի Հանրապետության կառավարության 
2017 թվականի մայիսի _  N_-Ն որոշման 
ԽՄԵԼՈՒ ՋՈՒՐԸ ՈՌՈԳՄԱՆ ՆՊԱՏԱԿՈՎ 
ՕԳՏԱԳՈՐԾՄԱՆ ՕՐԻՆԱԿԵԼԻ ՊԱՅՄԱՆԱԳԻՐ 
	___________________________

  (պայմանագրի կնքման վայրը)
	«____»__________20__ 


 
Մատակարարը՝ _____________________________________________________________

(կազմակերպության անվանումը, գտնվելու վայրը)

ի դեմս ______________________________________________________________________,

(անունը, ազգանունը, պաշտոնը)

որը գործում է ____________________________________________հիման վրա, մի կողմից,

և բաժանորդը՝ _____________________________________________________________,

(անունը, հայրանունը, ազգանունը)

____________________________________________________________________________,

(բնակության վայրը, խմելու ջրից ոռուգում կատարվող հասցեն)

 մյուս կողմից, համատեղ կոչվելով կողմեր, կնքեցին սույն պայմանագիրը հետևյալի մասին.

1. ՊԱՅՄԱՆԱԳՐԻ ԱՌԱՐԿԱՆ 
Խմելու ջուրը ոռոգման նպատակով օգտագործմանը:
2. ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

2.1. Մատակարարի և բաժանորդի փոխհարաբերությունները կարգավորվում են Հայաստանի Հանրապետության օրենսդրությամբ, սույն պայմանագրով և այլ իրավական ակտերով:
2.2. Բաժանորդը պարտավոր է`

1) վճարել մատուցված ծառայությունների դիմաց ՀՀ կառավարության կողմից սահմանված սակագնով և սույն պայմանագրով սահմանված կարգով ու ժամկետում, մինչև յուրաքանչյուր ամսին հաջորդող ամսվա 22-ը,

2) թույլ չտալ առևտրային հաշվառքի սարքի խախտում,

3) ջուրն օգտագործել ըստ պլան ժամանակացույցի, 

4) մատակարարի ներկայացուցչի կողմից ծառայողական վկայական ներկայացնելու դեպքում չխոչընդոտել նրա մուտքն իր սեփականությունը հանդիսացող կամ այլ իրավական հիմքով տիրապետվող տարածք` առևտրային հաշվառքի սարքի ցուցմունքի գրանցման, ապօրինի միացման կամ առևտրային հաշվառքի սարքի  խախտման դեպքերի առկայության համատեղ ստուգման նպատակով,

5) առևտրային հաշվառքի սարքի խափանման վերաբերյալ կասկած առաջանալու պարագայում անհապաղ տեղեկացնել մատակարարին,

6) մատակարարին տրամադրել համայնքի ղեկավարի կողմից հաստատված փաստացի բնակվողների վերաբերյալ փաստաթուղթ:

7) ջրամատակարարվող տարածքի նկատմամբ իրավունքի դադարման դեպքում դիմել մատակարարին՝ վերջնահաշվարկ կատարելու, սույն պայմանագիրը լուծելու և ծառայությունների մատուցումը դադարեցնելու համար:

2.3. Բաժանորդն իրավունք ունի`

1) պահանջել, որ մատակարարն առևտրային հաշվառքի սարքի հետ կապված որևէ աշխատանք, ներառյալ դրա ապահավաքակցումը կամ ստուգաչափումը, իրականացնի իր ներկայությամբ, 
2) ոռոգման սեզոնից դուրս ժամանակահատվածում դիմել մատակարարին իր ջրաչափական սարքը ապահավաքակցելու համար:
3) մասնակցել առևտրային հաշվառքի սարքի ցուցմունքի գրանցմանը:
2.4. Մատակարարը պարտավոր է`

1) ապահովել բաժանորդին ծառայությունների հուսալի մատուցումը,
2)  իրականացնել առևտրային հաշվառքի սարքի կապարակնքումը,

3) իր հաշվին իրականացնել առևտրային հաշվառքի սարքի ապահավաքակցումը և ստուգաչափումը,
4)  բաժանորդին իրազեկել ջրամատակարարման դադարեցման կամ ընդհատման և ջրամատակարարման վերականգնման պատճառների ժամկետների մասին բաժանորդին, 

5) կազմել և բաժանորդին ներկայացնել մատուցված ծառայությունների քանակի և դրա դիմաց բաժանորդի կողմից վճարման ենթակա գումարի վերաբերյալ տեղեկատվություն,

6) գործարկել բաժանորդին հասանելի շուրջօրյա հեռախոսակապ:

7) Ոռոգման սեզոնի ընթացքում Բաժանորդի կողմից սպառված ջրաքանակից խմելու ջրի ծավալի տարանջատումը (հաշվարկը) կատարել հետևյալ չափաքանակներով` ըստ Օրինակելի պայմանագրի անբաժանելի մասը կազմող պլան ժամանակացույցի և 1 անձին օրական նախատեսված 200 լիտր խմելու ջրի չափաքանակով:

2.5. Մատակարարն իրավունք ունի`

1) բաժանորդին ծառայողական վկայական ներկայացնելով և վերջինիս  սեփականությունը հանդիսացող կամ այլ իրավական հիմքով տիրապետվող տարածք մուտք գործելով, բաժանորդի հետ համատեղ ստուգել առևտրային հաշվառքի սարքի ցուցմունքը, ապօրինի միացման կամ առևտրային հաշվառքի սարքի խախտման դեպքերի առկայությունը,

2) դադարեցնել բաժանորդի ջրամատակարարումը և միակողմանի լուծել սույն պայմանագիրը՝ բաժանորդի կողմից սույն պայմանագրի 2.2 կետի  1) ենթակետով նախատեսված պարտավորությունն առնվազն 2 անգամ անընդմեջ չկատարելու դեպքում:
3.  ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ
3.1 Պայմանագրային պարտավորությունները չկատարելու կամ ոչ պատշաճ կատարելու դեպքում կողմերը պատասխանատվություն են կրում սույն պայմանագրով, օրենքով սահմանված կարգով: 
3.2  Մատակարարը և բաժանորդը միմյանց պատճառած վնասի համար կրում են պատասխանատվություն օրենքով սահմանված կարգով:
4 ԱՆՀԱՂԹԱՀԱՐԵԼԻ ՈՒԺ (ՖՈՐՍ ՄԱԺՈՐ) 

Կողմերը սույն պայմանագրով սահմանված պարտավորությունների խախտման համար պատասխանատվություն չեն կրում, եթե այն հետևանք է ֆորս մաժորի: Սույն պայմանագրի իմաստով ֆորս մաժոր են համարվում արտակարգ և անկանխելի այն դեպքերն ու հանգամանքները, որոնք առաջացել են կողմերի կամքից անկախ և, միևնույն ժամանակ, անկախ վերջիններիս գործադրած ջանքերից, խոչընդոտել են պարտավորությունների կատարմանն ուղղված կողմերի գործողություններին: Սույն պայմանագրի իմաստով արտակարգ և անկանխելի դեպքեր և հանգամանքներ են բնական և տեխնածին աղետները, բնության ուժերի արտասովոր դրսևորումները, գործադուլները, հասարակական անկարգությունները, ահաբեկչությունները, պատերազմները, ապստամբությունները: Կողմերը պարտավոր են վերոհիշյալ իրավիճակների մասին անհապաղ տեղեկացնել միմյանց՝ նշելով դրանց հետևանքների վերացման հնարավոր ժամկետները:
5 ՎԵՃԵՐԻ ԼՈՒԾՈՒՄԸ
Կողմերի միջև ծագած վեճերը լուծվում են բանակցությունների միջոցով: Սույն պայմանը չի սահմանափակում կողմերի իրավունքը՝ վեճերը լուծելու դատական կարգով:

6 Պայմանագրի գործողության ժամկետը
6.1. Պայմանագիրն ուժի մեջ է մտնում ստորագրման պահից և խմելու ջուրը ոռոգման նպատակով օգտագործելու մասով պարտադիր է դառնում ոռոգման սեզոնի ողջ ընթացքում:

6.2 Սույն պայմանագիրի կարող փոփոխության ենթարկվել կողմերի փոխադարծ համաձայնությամբ:
7 Պլան Ժամանակացույց

